Publication: Magyar Közlöny
Issue: MK-2003-84 (Year: 2003, Number: 84)
Era: 1990-2004
Section: a 121/1997. (VII. 17.) Korm. rendelethez]
Paragraph Index: 2729

2. Nyilvánosan hozzáférhetõ. MEGHATÁROZÁSOK Pontosság — általában pontatlanság formájában mérik, és az illetõ érték pozitív vagy negatív irányú maximális eltérését jelenti egy elfogadott etalontól vagy a valós értéktõl. Szöghelyzet eltérés — a maximális eltérés a szöghelyzet és a tényleges, nagyon pontosan mért szöghelyzet között, miután az asztal munkadarab állványát elfordították eredeti helyzetébõl. (Hiv.: VDI/VDE 2617. Kivonat: Forgóasztal a koordinátamérõ gépeken.) Tudományos alapkutatás — kísérleti vagy elméleti munka, amelyet annak érdekében végeznek, hogy egy jelenség vagy megfigyelhetõ tények alapelveirõl új tudás birtokába jussanak, és amelynek nincs speciális gyakorlati célja vagy feladata. Kontúrvezérlés — két vagy több számjegyvezérelt mozgás azon utasításoknak megfelelõen, amelyek meghatározzák a következõ kívánt pozíciót és a pozícióhoz szükséges el- õtolási sebességet. Ezek a sebességek egymáshoz viszonyítva változók, és ily módon érik el a kívánt kontúr alakot. (Hiv. módosított ISO 2806—1980) Fejlesztés — a gyártást megelõzõ valamennyi szakaszra vonatkozik, mint például: — tervezés, — tervezési kutatás, — tervelemzés, — terv koncepció, — prototípusgyártás és -tesztelés, — kísérleti gyártási sémák, — tervezési adatok, — a tervezési adatok termékbe való átvezetésének folyamata, — konfigurációtervezés, — összeállítás tervezése, — elrendezés. Rostos és szálas anyagok — jelentése a folytonos egyszálakat, pászmákat, rovingokat, zsinórokat és szalagokat jelenti. Szál és egyszál — azokat a legvékonyabb elemi szálakat jelentik, amelyek általában néhány µm átmérõjûek. Roving — a megközelítõleg párhuzamosan elrendezett pászmák (jellemzõen 12—120) kötege. Pászma — a megközelítõleg párhuzamosan elrendezett szálak (jellemzõen 200-on felül) kötege. Szalag — olyan anyag, amely összefont vagy egyirányú szálakból, pászmákból, rovingokból vagy cérnákból áll, és általában gyantával elõre impregnálva van. Zsinór — a szálak általában megközelítõleg párhuzamos kötege. Cérna — a csavart pászmák kötege. Szál — lásd a „Rostos és szálas anyagok” meghatározását. A nyilvánosan hozzáférhetõ információ a jelen alkalmazásában olyan technológiát vagy szoftvert jelent, mely további terjesztésére vonatkozó korlátozások nélkül hozzáférhetõ. (A szerzõi jog korlátozásai nem jelentik, hogy az adott technológia nem tekintendõ nyilvánosan hozzáférhetõnek). Linearitás — (általában a lineáristól való eltérésben mérve) a tényleges jellemzõnek (a skála feletti és a skála alatti leolvasások átlaga) a maximális pozitív vagy negatív eltérése az egyenes vonaltól, melyet úgy pozícionálnak, hogy kiegyenlítse és minimalizálja a maximális eltéréseket. Mérési bizonytalanság — az a jellemzõ paraméter, amely meghatározza, hogy a kimeneti érték körül milyen tartományban van a mért változók pontos értéke 95%-os megbízhatósággal. Ez magába foglalja a korrigálatlan szisztematikus eltéréseket, a korrigálatlan holtjátékot és a véletlenszerû eltéréseket (Hiv.: VDI/VDE 2617). Mikroprogram — elemi utasítások sorozata, amely speciális memóriában van, és amelynek végrehajtását a kezdõ utasítás címének utasításregiszterbe történõ bevitele indítja el. Egyszál — lásd a „Rostos és szálas anyagok” meghatározását. Számjegyvezérlés — egy meghatározott berendezés által megvalósított automatikus folyamatvezérlés, amely olyan numerikus adatokat használ, amelyeket általában a mûvelet során visznek be. (Hiv. ISO 2382) Pozícionálási pontosság — a számjegyvezérlésû szerszámgépek esetén az 1.B.2. pontnak megfelelõen kell meghatározni és megadni, az alábbi követelményekkel összhangban:

Source: https://magyarkozlony.hu/hivatalos-lapok/450ef434ed2b7bf5594fea0c1d0c1717b1001b19/dokumentumok/dfed65690d5a6f764105c959d9507eaa40a77e79/letoltes